'Bond'-aktrise gesond ná Covid-19 | Netwerk24
01 April 2020 10:16
Kurylenko het haar ervaring in 'n reeks twiets gedeel.
Sy het op 18 Maart vir die eerste keer op Twitter bekend gemaak dat sy in Londen is, maar dat sy nie meer koors het nie.
"So, hoe weet jy dat dit die koronavirussiekte en nie net griep is nie? Ek het my laat toets en die uitslag was positief."
#Coronavirus #???????????p #StaySafe pic.twitter.com/1rio86S7r6
— Olga Kurylenko (@OlyaKurylenko) March 27, 2020
Kurylenko skryf op Instagram dat die dokters nie vir haar enige medikasie vir die siekte gegee het nie.
"Die dokters het vir my gesê ek kan parasetamol drink as my koors te hoog is, of as ek te veel pyn het."
Volgens haar het sy ook vitamiene en aanvullings gedrink om haar immuniteit te versterk, hoewel dit nié 'n kuur vir die virussiekte is nie.
"Teen die einde van die tweede week het ek begin beter voel. Hoewel ek soggens nog steeds gehoes het, was my hoes amper weg. Ek is oukei!"
Terwyl sy die virus onder lede gehad het, het sy tyd saam met haar seuntjie deurgebring en foto's van haar met 'n masker op saam met haar kind gedeel.
Kurylenko sê sy weet nie of haar seun die virus opgedoen het nie, maar sy het hom nie laat toets nie omdat hy nie enige simptome het nie.
Sy het egter nie toegelaat dat haar ma haar besoek terwyl sy siek was nie.
"Ek het volkome herstel. Ek het 'n week lank regtig sleg gevoel en was meestal in die bed. Ek het geslaap, 'n koors gehad en geweldige hoofpyne verduur. In die tweede week was my koors weg, maar ek het nog gehoes en moeg gevoel."
Kurylenko sê sy was nie gehospitaliseer terwyl sy siek was nie omdat ander dit nodiger gehad het.
"Ek weet ook nie waar ek die virus opgedoen het nie. Die virus het my nie ingelig oor waar ek hom gekry het nie!"
Kurylenko het 'n rol in die Bond-fliek Quantum of Solace (2008) teenoor Daniel Craig vertolk, asook in Oblivion teenoor Tom Cruise en in Johnny English Strikes Again teenoor Rowan Atkinson gespeel. – Saamgestel deur Meghan Lawrence